Document ID: 32007R1171

KOMMISSIONENS FORORDNING (EF) Nr. 1171/2007
af 5. oktober 2007
om ændring af forordning (EF) nr. 2771/1999 om gennemførelsesbestemmelser til Rådets forordning (EF) nr. 1255/1999 for så vidt angår interventionsforanstaltninger på markedet for smør og fløde
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (1), særlig artikel 10, og
ud fra følgende betragtninger:
(1)
I kapitel II, afdeling 5, i Kommissionens forordning (EF) nr. 2771/1999 (2) fastsættes proceduren for salg af interventionssmør ved licitation. I artikel 24 fastsættes det, at de primære krav i forbindelse med licitationssikkerheden opfyldes ved overtagelse af smørret inden for den frist, der er fastsat i artikel 24f, stk. 2. Artikel 24f, stk. 3, vedrører afhentning af smør i forbindelse med fortabelse af sikkerhedsstillelsen.
(2)
Bestemmelserne for frigivelse eller fortabelse af sikkerhedsstillelse bør gøres klarere på baggrund af erfaringerne. Det bør især præciseres, at sikkerhedsstillelsen ikke bør fortabes i de tilfælde, hvor licitationsbeløbet er blevet betalt. Desuden bør det fastsættes, at en sådan bestemmelse kan anvendes med tilbagevirkende kraft, så aktørerne i tvivlstilfælde kan påberåbe sig de reviderede bestemmelser.
(3)
Forordning (EF) nr. 2771/1999 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I forordning (EF) nr. 2771/1999 foretages følgende ændringer:
1)
Artikel 24 affattes således:
»Artikel 24
I forbindelse med licitationssikkerhedsstillelsen, jf. artikel 23, stk. 3, litra b), er de primære krav, jf. artikel 20 i forordning (EØF) nr. 2220/85, at buddene opretholdes efter udløbet af fristen i artikel 22, stk. 2, i nærværende forordning, og at prisen betales inden udløbet af fristen i artikel 24f, stk. 2, i nærværende forordning.«
2)
I artikel 24e indsættes som stk. 3:
»3. Hvis tilslagsmodtageren ikke har opfyldt kravet i stk. 2 i denne artikel, og der ikke foreligger force majeure, fortabes den licitationssikkerhedsstillelse, der er omhandlet i artikel 23, stk. 3, litra b), og købet hæves for de pågældende mængder.«
3)
Artikel 24f, stk. 3, andet afsnit, udgår.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes på anmodning af de berørte aktører for sikkerhedsstillelser, som endnu ikke er endeligt fortabte.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. oktober 2007.

Labels: 3
17